NGĦARRFU għall-informazzjoni ta' kulħadd illi bis-saħħa tal-poteri mogħtija bl-artikolu 8 (1) ta' l-Att dwar il-Bank Ċentrali ta' Malta (Kap. 204), il-President ta' Malta, fuq il- parir tal-Prim Ministru, ħatar lis-Sur David Rotin, ACIB, bħala Deputat Gvernatur tal-Bank Ċentrali ta' Malta għal perjodu ta' ħames snin b'seħħ mill-1 ta' Settembru, 2008. Deputat Reġistratur u Kummissarju għal Għotja tal- Ġuramenti Il-Kummissarju tal-Pulizija jgħarraf li bis-setgħat mogħtija bl-Avviż Legali 101/97, it-toroq imsemmija hawn taħt se jkunu meqjusa bħala Żona ta' Rmonk fid-data u l-ħinijiet indikati. Bis-saħħa ta' l-artikolu 52 (1) ta' l-Ordinanza dwar ir-Regolamenti tat-Traffiku (Kap. 65), il-Kummissarju tal- Pulizija jgħarraf illi l-passaġġ u twaqqif ta' vetturi huwa projbit fit-toroq imsemmija hawn taħt fid-data u l-ħinijiet indikati. Nhar is-Sibt, is-16 ta' Awissu, 2008 mis-6.00 p.m. 'il quddiem it-traffiku ġej minn Triq il-Marina, L-Isla fid- direzzjoni lejn Parti min-Naxxar se jkun jista' jgħaddi biss minn Triq l-Indipendenza, L-Isla u Triq Sa Maison u Hay Wharf se jkunu miftuħa għat-traffiku f'direzzjoni waħda mill-Furjana lejn L-Isla. Vetturi li jinsabu jiksru l-ordni ta' dan l-avviż, ikunu soġġetti li jiġu rmunkati. Il-Forzi Armati ta' Malta se tagħmel Taħriġ ta' Splussivi fir-Ranges ta' Santa Venera bejn it-Tnejn, l-1 ta' Settembru 2008 u l-Ġimgħa, il-5 ta' Settembru 2008, bejn is-7.00 a.m. u s-1.30 p.m. Il-bastimenti kollha għandhom iżommu żewġ (2) mili 'l bogħod mix-Xatt ta' Pembroke matul id-dati u l-ħinijiet imsemmija. Ikun jaf kulħadd illi l-Qorti tal-Maġistrati (Malta) permezz ta' digriet mogħti fl-1 ta' Lulju 2008, fl-atti tal- ittra uffiċjali numru 2252/08, fl-ismijiet Fogg Insurance Agencies Limited vs Christopher Fahmy Gaad, ordnat is-segwenti pubblikjazzjoni biex isservi ta' notifika fil-konfront tal- intimat, a tenur tal-Artikolu 187(3) tal-Kap. 12. Permezz ta' ittra uffiċjali ppreżentata fil-Qorti tal- Maġistrati (Malta) lil Christopher Fahmy Gaad ta' 2 St Mary Flats, Flat 3, Empire Stadium Street, Iż-Żejtun, fit-28 ta' Mejju 2008, Fogg Insurance Agencies Limited (C-597) għan-nom u in rappreżentanża tas-soċjetà estera Argus Insurance Company (Europe) Limited u din kif surrogata fid-drittijiet tal-assigurat tagħha Joseph Savage abbażi tal-polza ta' assigurazzjoni tat-tip comprehensive u tal-Liġi, u l-istess Joseph Savage (996032M) ta' Britannia House, Old Bakery Street, San Ġwann filwaqt illi jagħmlu referenza għall-inċident awtomobilistiku li seħħ fil-5 ta' Jannar 2008 għall-ħabta tas-1.35 p.m. ġewwa Triq il-Vittorja, Iż-Żejtun, bejn il-vettura misjuqa minnek, bin- numru ta' reġistrazzjoni LCL 748, jinterpellawk sabiex fi żmien tlett (3) ijiem tħallas lill-mittenti Joseph Savage s-somma ta' €55 rappreżentanti excess payment minnu mħallas lis-soċjetà mittenti Fogg Insurance Agencies Limited bħala riżultat ta' dan l-inċident, u tħallas ukoll lill-mittenti Fogg Insurance Agencies Limited is-somma ta' €1,949.30 għall-ħlasijiet kollha minnha effettwati lill-assigurat tagħha bħala riżultat tal-imsemmi inċident, liema inċident seħħ unikament bħala riżultat tat-traskuraġni, negliġenza u nuqqas ta' osservanza tar-regolamenti tat-traffiku da parti tiegħek. Il-mittenti jinformawk illi f'każ illi t-terminu lilek mogħti jgħaddi inutilment, huma ma jkollhom ebda alternattiva oħra għajr li jipproċedu ulterjorment fil-konfront tiegħek bil- mezzi kollha li trid il-Liġi. Tant biex tagħraf tirregola ruħek u biex jiġu evitati spejjeż u proċeduri inutili. Kopja ta' din l-ittra qiegħda tintbagħat ukoll lil Motor Insurers Bureau, ta' 43A/2, St Paul's Buildings, West Street, San Ġwann, għal kull tenur u effett tal-Liġi. Din l-ittra qiegħda ssir senjatament, iżda mhux limitatament, għall-skopijiet ta'interruzzjoni ta'preskrizzjoni u ai termini tal-Kap. 12 u Kap. 16 tal-Liġijiet ta' Malta. Reġistru Qorti tal-Maġistrati (Malta) illum 11 ta' Awissu 2008. B'dan l-Avviż ikun magħruf illi b'rikors ippreżentat fil- Qorti Ċivili (Sezzjoni Ġurisdizzjoni Volontarja) fit-30 ta' Lulju 2008, minn Dr Jason Savage u Rudolph Savage, ulied id-decujus, rikors numru 493/2008, fejn talbu li tiġi ddikjarata miftuħa favur tagħhom fi kwota ta' nofs (1/2) indiviż kull wieħed is-SUĊĊESSJONI ta' missierhom Edward Savage, armel minn Salvina neè Monreal, imwieled Santa Luċija, Ta' Kerċem u miet Ħal Luqa, fid-9 ta' Jannar 2005, ta' 64 sena u li kellu karta tal-identità numru 5191716(M) u li miet bla testament u għalhekk ġie ordnat il-ħruġ ta' dan il-bandu biex ikun mgħarraf kull min jista' jkollu x' jaqsam fih. Kull min jidhirlu li għandu interess huwa msejjaħ biex b'nota jagħmel l-oppożizzjoni tiegħu a tenur tal-Artikolu 537(1) et seq. tal-Kodiċi ta' Organizzazzjoni u Proċedura Ċivili (Kap. 12). Reġistru tal-Qorti Ċivili (Sezzjoni ta' Ġurisdizzjoni Volontarja) illum 8 ta' Awissu 2008. B'dan l-Avviż ikun magħruf illi b'rikors ippreżenat fil- Qorti Ċivili (Sezzjoni Ġurisdizzjoni Volontarja) fit-30 ta' Lulju 2008, minn Maria Phyall, mart id-decujus liema rikors, iġib in-numru 492/2008, fejn talbet li tiġi ddikjarata miftuħa favur tagħha fl-intier kollu tagħha s-SUĊĊESSJONI ta' żewġha Salvu Phyall, iben il-mejtin Anthony u Rita neè Roelse, imwieled Paceville, San Ġiljan u miet Ħal Luqa fl-20 ta' Awissu 2007, ta' 61 sena u li kellu karta tal-identità numru 2637424(M) u li miet bla testament u għalhekk ġie ordnat il-ħruġ ta' dan il-bandu biex ikun mgħarraf kull min jista' jkollu x'jaqsam fih. Kull min jidhirlu li għandu interess huwa msejjaħ biex b' nota jagħmel l-oppożizzjoni tiegħu a tenur tal-Artikolu 537(1) et seq. tal-Kodiċi ta' Organizzazzjoni u Proċedura Civili (Kap. 12). Reġistru tal-Qorti Ċivili (Sezzjoni ta' Ġurisdizzjoni Volontarja) illum 8 ta' Awissu 2008.